钦定古今图书集成/理学汇编/学行典/第188卷 > 钱尧卿
## 钦定古今图书集成/理学汇编/学行典/第188卷 > 钱尧卿

按《温州府志》：“钱尧卿，字熙载，乐清人，居白石，吴越王
裔孙。幼居父丧如成人，庐墓终制。崇宁三舍法行将
贡京师，以母老不复仕，事母及寡嫂尽孝敬，阖族同
居三十载无闲言。岁歉，损谷价以济饥民，不能偿者，
焚其券。绍兴闲，诏访孝廉，郡以名上，未几卒。王龟龄
制诗挽之。绍熙中，郡守孙懋表其闾。”